12 
fortræffelig Behandling af Kønsforholdene; men han begaar den Fejl 
at erklære, at alle Ostracoder har sexuel Forplantning. Senere er 
Kønsforholdene behandlede af en Mængde Forfattere, Weismann 
(69), W. Miller (44), Nordquist (47), Sars (55—59), Stuhl- 
mann (63), Schwartz (61), Moniez (35), Daday (18). Al- 
ligevel er Kendskaben saare mangelfuld og fordrer en ny og langt 
mere omfattende Behandling. 
For at forstaa det følgende hidsættes en kort Beskrivelse af 
Kønsorganerne hos Cypriderne. 
Hos Hannen er Bygningen meget kompliceret og vanskelig 
at forstaa. Kønsorganerne er helt igennem dobbelte og adskilte. 
I de to Folder, der danner Skallen, ligger Testiklerne, 4 i hver; 
de er meget lange og forener sig i de 2 Sædledere; lidt nede paa 
Sædlederen findes en lang Blindsæk. Efter W. Miller!) skal de 
2 Blindsække ogsaa i den anden, forreste Ende forene sig med 
hinanden i Spidsen; Rigtigheden heraf maa dog i høj Grad be- 
tvivles, da det er lidet rimeligt, at disse to Blindsække, der er 
Udposninger af Sædlederen, paa den Maade skulde vokse sammen. 
Ingen anden Undersøger har bemærket dette, og jeg har heller ikke 
kunnet finde en saadan Forbindelse. Sædlederen fortsætter sig 
videre og gaar derefter over i det besynderlige Organ, det »Zen- 
kerske Organ" eller bedre Ejaculationsapparatet (Weismann), et 
meget stort og muskuløst Organ, nærmest formet som en Cylinder 
med Kitinbjælker og et indviklet Muskelsystem. Det er dannet ved, 
at Sædlederen paa et Stykke er krænget ind i sig selv. Sars har 
(59 p. 21) besynderlig nok ikke set Sædlederens Overgang i dette 
Apparat, skønt dette allerede var Ppaavist af Lilljeborg (31); 
Sars mener, at Testes aabner sig ud i Legemshulen, og at Sper- 
matozoerne derfra opfanges af Ejaculationsapparatet. Endog i sit 
nyeste Arbejde (58) fastholder Sars denne Opfattelse uden at tage 
re re een 
") Mon. d. Ostrac. 1895. 
Forf. lærte først dette Årbejde at kende umiddelbart før Opgavens 
Indlevering; det var den Gang ikke afsluttet og findes ikke anført i 
Litteraturfortegnelsen. Udg. 
